text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: الرئيسيةإقتصاددحض حجج مبرري القروض الأجنبية
text.text_idx: #000006
text.text: دحض حجج مبرري القروض الأجنبية
text.text_idx: #000007
text.text: عندنا أكثر من 150 عام من المديونية للخارج. تبارك الله علينا ماشاء الله انجمو نعملو عيد قومي للدين الخارجي أو اليوم الوطني للقروض الأجنبية. التداين الخارجي في تونس حاضر تقريبا في كل ميزانيات الدولة التونسية من عام 1863 (بإستثنائات خاصة جدا). حاضر إما في باب الموارد أو باب المصاريف و لذا إنجمو نسموه “العنصر ثابت الميزانية التونسية”.و مش أي ثابت إنه الثابت المقدس تقريبا و يتعاود آليا كل عام من غير تفكير أصلا.
text.text_idx: #000009
text.text: حاليا انجمو نقولو ان الدولة التونسية مريضة بإدمان المديونية للخارج و هذا مرض مالي خطير برشا لنو يرهن السيادة ويذل الأمة وغالبا ما يتسبب في حلول القوات العسكرية الأجنبية وممكن الإستعمار.و في تونس عندنا هذه التجربة بكلها الي كانت سبب الإستعمار الفرنسي و نعرفوها مليح و متأكدين من صحة هذا التشخيص و رغم ذلك نرفضوا الإقلاع على الإدمان بالإقتراض من الخارج رغم إدراكنا للهاوية الي هازنا ليها.
text.text_idx: #000010
text.text: عندنا منظومة فكرية عملاقة قوية متمكنة من الفكر السياسي التونسي و مسيطرة عليه، تقول ديما إذا عندنا عجز في الميزانية يلزم نقترضو مش انقصو من المصاريف. هذه المنظومة منغرسة في العقل العامي والعقل النخبوي على السواء، و يعتمدها عضو الحكومة والمواطن العادي لتبرير الإقتراض من الخارج سنويا. و هدف هذا المقال هو تبيين تهافت هذه المنظومة و دحضها تماما.
text.text_idx: #000011
text.text: ولذا لنرى مختلف الحجج الداعمة للإستدانة:
text.text_idx: #000012
text.text: 2/ ماتنجمش تعيش من غير قروض مدامك دولة فقيرة و إنتي بيدك كخدام عادي متنجمش تعيش من غير قروض. ولازمنا نواجهو الفقروالجوع المستشرين في تونس و لهذا لازم نتسلفو باش نوكلو ونلبسو ونسكنو الشعب التونسي.
text.text_idx: #000014
text.text: نتصور هكا نكون كملت محاججات الإقتراض الخارجي و إنجم نبدا إناقشهم وحدة وحدة.
text.text_idx: #000016
text.text: ثالثا:وجود ممارسة معينة عند العالم المتقدم مش معناها هي تقدمية. فمثلا المخدرات والإنتحار دارجين برشا في العالم المتقدم و لكنهم مضادين للحياة والتقدم. للنا لازم نبطلو صنعة الإستشهاد بالعالم المتقدم لتبرير الممارسات لنو تاريخ تونس في إتباع العالم المتقدم كان كلو في المظاهر الفارغة والقشور وقتلي الجوهري و الصندي أهملناه تماما.
text.text_idx: #000020
text.text: رابعا:الصين مثلا ماتتسلف فلوس من حتى دولة أجنبية و هذا يسقط هذه النظرية الغبية. أما الحقيقة أن الدول المتقدمة ماتتسلفش فلوس من الخارج أي ماتمشيش تطلب قرض من حتى دولة أجنبية أو مؤسسة مالية أجنبية إلا وقتلي تبدا منهارة تماما كيف (أوروبا الغربية واليابان بعد الحرب و إنقلترا السبعينات بسبب إضرابات النقابات).لكن هناك شبهة عظيمة جدا الا وهي سوق السندات الأمريكية وخرافة أمريكا تتسلف فلوس من الصين.
text.text_idx: #000021
text.text: هذه المسألة المثارة متاع ديون الدول المتقدمة حكا عليها خير الدين التونسي في كتابه أقوم المسالك وهو يرد على نفس هذه الحجة الي تبرر في المديونية للخارج و ها أنا نعاود نحكي كلامو بعد 152 عاما تقريبا.
text.text_idx: #000022
text.text: الدول المتقدمة القوية تقترض و تتسلف عبر إصدار السندات أو رقاع الخزينة وهي ورقة/وثيقة دين بمبلغ معين/فائدة معينة وأجل خلاص معين تحددهم الحكومة مسبقا و تحطهم في السوق و المواطنين أو الشركات ياخذوهم أو يشروهم.
text.text_idx: #000023
text.text: لهنا الحكومة مامشات لحتى دولة أجنبية أو بنك أجنبي أو مؤسسة خيرية و إنما عرضت في سوقها المالية سنداتها الي هي محددة الفايدة وأجل الخلاص (مش كيف العادة وين المقرض هو الي يحدد الفائدة وأجل الخلاص) أي إنو ممارسة طلب القرض من الخارج سواء دولا أو مؤسسات مالية، هذه الممارسة المذلة ما تعملها حتى دولة تحترم روحها في وضعها الطبيعي لأنها تولي تخضع للشروط الأجنبية وللإستغلال. و لنا في تاريخنا التونسي العظيم أكبر العبر لحد يوم الناس هذا، وين المقرضين الكبار يتدخلو فينا حتى عسكريا.
text.text_idx: #000024
text.text: و أصلا الدول المتقدمة و خصوصا أمريكا (المثال الشهير في القروض) عندها حروب وسياسات تدخل خارجية ومشاريع علمية وتقنية و مدنية عملاقة أي أن قروضهم تمشي في المستقبل العظيم و تونس لحد اللحظة لا عندها حروب ولاتدخلات في الخارج ولا حتى مشاريع عملاقة علمية/تقنية/مدنية.
text.text_idx: #000025
text.text: يقول القائل: أخي فما واحد يعيش بلاش قروض ؟؟؟ فما بالك دولة تنجم تعيش بلاش قروض من الخارج؟؟؟ هذه هي الحجة التونسية المباشرة وين المواطن التونسي العادي يقيس روحو بالدولة و كيما هو يتسلف فالدولة تتسلف باش تعيش.
text.text_idx: #000028
text.text: أولا: أنا مواطن تونسي عادي خدام في معمل عادي و نعيش بلاش قروض و بلاش سلف من الخارج ناكل نشرب كاري و حمد الله . و نعرف انو المواطن التونسي ماهوش ياخو في القروض باش ياكل، يشرب، يتداوا أو يقعد حي و إنما ياخوهم لالعرس,الكرهبة,الدار ووووووو كل الحاجات غير الضرورية و المظاهر و لذا فإنو كيف ماياخوش قرض او كيف مايتسلفش مايموتش هذا اولا لدحض الجزء الاول من الحجة.
text.text_idx: #000029
text.text: – ثانيا :لنراجع تاريخ القروض التونسية من 1863 لحد اللحظة. بش نلقو انو الشعب التونسي والدولة التونسية مماتوش قبل مايقترضو من الخارج و زادا ملتجأتش الحكومة التونسية للإقتراض من الخارج نتيجة ل مجاعة,كارثة,حرب أو ضرورة حيوية و إنما تلجأ الحكومة التونسية للقرض كإجراء معالج لعجز الميزانية التونسية.
text.text_idx: #000030
text.text: الحكومة التونسية تتسلف من الخارج باش تغطي عجز الميزانية و هذه الميزانية عاجزة لنو فما :
text.text_idx: #000031
text.text: -أ. فساد غير عادي و نهب متواصل للميزانية من طرف الحكام أبداهم من مصطفى خزندار لزين العابدين بن علي . و الميزانية التونسية تنهبت بكلها عدة مرات و ممكن عشرات المرات في 150 عام الي فاتو.
text.text_idx: #000032
text.text: -ج. إمتيازات المسؤولين السياسيين من شهاري, ديار, خدم, تقاعد وووو
text.text_idx: #000034
text.text: -د. الزيادات و الإمتيازات المالية المتتالية لأعوان الدولة.
text.text_idx: #000035
text.text: -هـ. سوء التصرف و التبذير في المؤسسات العمومية و خصوصا الزايدة.
text.text_idx: #000036
text.text: هكا نلقو ان القروض ماكانتش لأجل بقاء الدولة او حياة الأمة و إنما لأجل رفاهية و شيخة و ثروة الحكام والمسؤولين وأعوان الدولة كهو. ولذا تسقط هذه الحجة بالضربة القاضية.
text.text_idx: #000037
text.text: يقول: تونس بلاد متخلفة ضعيفة إقتصاديا عسكريا و لذا لازمها تتسلف فلوس و تعمل مشاريع كبرى اقتصادية, عسكرية, علمية, تقنية لأجل النهضة.
text.text_idx: #000039
text.text: بعد الاستقلال وفي عام 1956 تسلفت الحكومة من فرانسا باش تكمل الميزانية و فجاة تتعمل المشاريع الكبرى و من 1956 ل1961 توصلنا لبناء 5 قصور رئاسية مضخمين و جبنالهم مهندس ديكور فرنسي.
text.text_idx: #000041
text.text: بنينا ملعب المنزه و ملعب رادس و كل أنواع الملاعب بالمدرجات اضافة للمسابح المسارح و تلفزة وووو وتخيلو وصلت تونس عندها تلفزة قبل اسرائيل (الي هي غنية و متقدمة بالرسمي اما تعرف وين تحط فلوسها وكيفاش تتبنى القوة).
text.text_idx: #000042
text.text: في الخمسينات و الستينات كان فما جوع في تونس واصلا التوانسة ياكلو في الحشيش و لكن الحكومة تتسلف و تتذلل للخارج لأجل مشاريع اعلامية/دعائية و فرجوية رياضية و ترفيهية فنية وحزبية و هاذم هوما مشاريع كبرى يتكلفو المليارات في ذاك الوقت.ومنين تجي المليارت ؟؟؟ طبعا من القروضات.
text.text_idx: #000043
text.text: من بعد عندنا تجديد و تزيين مقرات المؤسسات العمومية و بنيان مقرات جديدة أضخم أحلى أزين (باركينڨ يهز أكثر كراهب) و زيادة عددهم بشكل كبير و كيف العادة الفلوس تجي من القروض و أرهن البلاد و العباد للخارج.
text.text_idx: #000044
text.text: كلفة المشاريع الكبرى في البنية التحتية ,العلمية,العسكرية والاقتصادية كانت تنجم تتغطا من الميزانية التونسية كان جات عندنا حكومات رشيدة وتصرف على قد جرمها و تعس ع الفرنك.و لذا فان هذه الحجة تسقط وحدها اذا شفنا حجم الهدر في المصاريف الزائدة.
text.text_idx: #000046
text.text: في المحصلة فان الإحتياج الحقيقي للإقتراض من الخارج معدوم تماما ولذا علاش مانقطعوش على هذا الإدمان و نحررو إرادة الأمة من النفوذ الأجنبي؟
text.text_idx: #000047
text.text: هذه المسألة ماتوضعتش أبدا في أولويات البرامج السياسية للأحزاب الكبرى التونسية لكنها بش تكون موجودة أكيدا في سلم أولويات الحزب القومي التونسي و في باب تحقيق السيادة التونسية.
text.text_idx: #000048
text.text: أزمة الشركة العمومية التونسية: العوامل الاصلية وآفاق الحل
text.text_idx: #000049
text.text: الثلاثي المخرب للمالية التونسية: التبذير، الإقتراض، الضغط الجبائي
text.text_idx: #000052
text.text: اترك تعليقاً إلغاء الرد
text.text_idx: #000053